നിയന്ത്രിത മേഖലകള് തിരുവനന്തപുരം വര്ക്കല മുനിസിപ്പാലിറ്റി എട്ട്, 20 വാര്ഡ്, വക്കം പഞ്ചായത്ത് അഞ്ചാം വാര്ഡ്, നാവായിക്കുളം പഞ്ചായത്ത് ആറാം വാര്ഡ്, പാറശാല പഞ്ചായത്ത് നാലാം വാര്ഡ് എന്നിവ നിയന്ത്രിത മേഖലകളായി കലക്ടര് നവ്ജ്യോത് ഖോസ പ്രഖ്യാപിച്ചു. കോര്പറേഷന് പൂജപ്പുര ഡിവിഷനില് ചാടിയറ റസിഡന്സ് അസോസിയേഷന്, കരകുളം പഞ്ചായത്ത് 22ാം വാര്ഡില് ടെമ്ബിള് ലൈന്, ചിറ്റാഴ പ്രദേശം എന്നിവിടങ്ങള് സൂക്ഷ്മ നിയന്ത്രിത മേഖലകളായും പ്രഖ്യാപിച്ചു. ഇവിടങ്ങളില് കര്ശന നിയന്ത്രണങ്ങള് ഏര്പ്പെടുത്തി. ഭക്ഷ്യവസ്തുക്കള്, പലചരക്ക്, പാല് ഉല്പ്പന്നങ്ങള്, മൃഗങ്ങള്ക്കുള്ള ഭക്ഷ്യസാധനങ്ങള്, ബേക്കറികള് എന്നിവയ്ക്കു മാത്രമാണ് പ്രവര്ത്തനാനുമതി. രാവിലെ ഏഴു മുതല് വൈകിട്ട് ഏഴുവരെ തുറക്കാം. റേഷന് കടകള്, മാവേലി സ്റ്റോറുകള്, സപ്ലൈകോ ഷോപ്പുകള്, മില്മ ബൂത്തുകള് തുടങ്ങിയവ ദിവസവും വൈകിട്ട് അഞ്ചുവരെ തുറക്കാം. റസ്റ്റോറന്റുകളും ഹോട്ടലുകളും രാവിലെ ഏഴു മുതല് വൈകിട്ട് 7.30 വരെ ഹോം ഡെലിവറിക്കു മാത്രമായി തുറക്കാം. ഇകൊമേഴ്സ് സ്ഥാപനങ്ങള് ഡെലിവറിക്കായി രാവിലെ ഏഴു മുതല് ഉച്ചയ്ക്കു രണ്ടു വരെ പ്രവര്ത്തിക്കാം. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് മുളങ്കാടിന്റെ സംഗീതം ഇനി പെരിയാറിന് താരാട്ട്